Toomas Kalmet
Toomas Kalmet (6. juuni 1936 Tallinn – 21. september 1983 Tallinn) oli eesti näitleja. Ta lõpetas 1954. aastal Tallinna 21. Keskkooli, õppis 1954–1959 Tallinna Polütehnilises Instituudis energeetikat, lõpetas 1963. aastal Tallinnfilmi õppestuudio. Aastatel 1959–1963 töötas ta insener-konstruktorina ja 1963–1977 Ugalas näitleja ja lavastajana (aastast 1973 ka kirjandusala juhatajana). Ta on kirjutanud näidendeid („Noorukid omapead”, 1965, „Ingliballaad”, 1975).